Document ID: 32003L0062

Direktiva Komisije 2003/62/ES
z dne 20. junija 2003
o spremembi direktiv Sveta 86/362/EGS in 90/642/EGS glede najvišjih mejnih vrednosti ostankov za heksakonazol, klofentezin, miklobutanil in prokloraz
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/642/EGS z dne 27. novembra 1990 o določitvi najvišjih mejnih vrednosti ostankov pesticidov v in na proizvodih rastlinskega izvora, vključno s sadjem in zelenjavo [1], kakor je bila nazadnje spremenjena z Uredbo (ES) št. 806/2003 [2] in zlasti člena 7 Direktive,
ob upoštevanju Direktive Sveta 86/362/EGS z dne 24. julija 1986 o določitvi najvišjih mejnih vrednosti ostankov pesticidov v in na žitih [3], kakor je bila nazadnje spremenjena z Uredbo (ES) št. 807/2003 [4] in zlasti člena 10 Direktive,
ob upoštevanju naslednjega:
(1) Direktiva Komisije 2002/79/ES [5] je določila najvišje mejne vrednosti ostankov (MRL) za določene kombinacije pesticid/hrana.
(2) Po objavi Direktive 2002/79/ES je Komisija prejela zahteve, podprte z dodatnimi podatki, da ponovno pregleda vrednosti, na katerih so bili MRL določeni za nekatere kombinacije pesticid/hrana v skladu z Direktivo 2002/79/ES. Zahteve in podatki so bili pregledani, in za nekatere kombinacije so podatki zadostovali za to, da se upraviči določitev MRL nad spodnjo mejo analitične določitve.
(3) Akutna in doživljenjska izpostavljenost uporabnikov tem pesticidom prek živilskih proizvodov, ki lahko vsebujejo ostanke teh pesticidov, ki izhajajo iz njihove uporabe v varstvu rastlin in, v določenih primerih, v veterini, je bila ocenjena in ovrednotena v skladu s postopki in praksami, ki se uporabljajo v Evropski skupnosti, ob upoštevanju smernic, ki jih je objavila Svetovna zdravstvena organizacija [6] in izračunano je bilo, da najvišje mejne vrednosti ostankov, določene v tej direktivi, ne povzročajo kršitev sprejemljivih dnevnih vnosov ali akutnih referenčnih odmerkov.
(4) O vrednostih, določenih v tej direktivi, se bodo prek Svetovne zdravstvene organizacije opravila posvetovanja s trgovinskimi partnerji Skupnosti, njihove pripombe o teh vrednostih pa bodo upoštevane.
(5) Upoštevana so bila [7] mnenja Znanstvenega odbora za rastline, zlasti nasveti in priporočila glede zaščite uporabnikov živilskih proizvodov, na katerih so bili uporabljeni pesticidi, in o zgoraj omenjeni metodologiji, ki jo uporabljajo države članice poročevalke.
(6) Ukrepi, določeni v tej direktivi, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO DIREKTIVO:
Člen 1
Najvišje mejne vrednosti ostankov, ki so na seznamu v Prilogi k tej direktivi, nadomestijo tiste, ki so na seznamu v Prilogi II k Direktivi 90/642/EGS za zadevne pesticide.
Člen 2
V delu A Priloge II k Direktivi 86/362/EGS se nadomestijo naslednje vrstice:
Ostanek pesticida Najvišja mejna vrednost v mg/kg
"Heksakonazol 0,1 ječmen in pšenica
0,02 * druga žita
Prokloraz (vsota prokloraza 1 riž, oves, ječmen
in njegovih metabolitov, ki vsebujejo 0,5 tritikala, pšenica, rž
radikal 2,4,6- triklorofenola 0,05 * druga žita
ki je izražen kot prokloraz)
* označuje spodnjo mejo analitskega določanja."
Člen 3
Države članice sprejmejo zakone in druge predpise, potrebne za uskladitev s to direktivo, najkasneje do 31. julija 2003. O tem takoj obvestijo Komisijo.
Te predpise začnejo uporabljati od 1. avgusta 2003.
Člen 4
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 5
Ta direktiva začne veljati prvi dan po objavi v Uradnem listu Evropske unije.
Člen 6
Ta direktiva je naslovljena na države članice.
V Bruslju, 20. junija 2003

Labels: 0
17
6